Bratislava 27 číslo: D/0182/01/2015

Slovenská obchodná inšpekcia
Inšpektorát Slovenskej obchodnej inšpekcie so sídlom v Bratislave pre Bratislavský kraj, Prievozská 32, P. O. BOX č. 5, 820 07 Bratislava 27
číslo: D/0182/01/2015 dátum: 31.03.2016
Inšpektorát Slovenskej obchodnej inšpekcie so sídlom v Bratislave pre Bratislavský kraj ako príslušný dozorný orgán v zmysle § 14 ods. 1 písm. c) zákona č. 102/2014 Z. z. o ochrane spotrebiteľa pri predaji tovaru alebo poskytovaní služieb na základe zmluvy uzavretej na diaľku alebo zmluvy uzavretej mimo prevádzkových priestorov predávajúceho a o zmene a doplnení niektorých zákonov, v znení neskorších predpisov, v nadväznosti na § 4 ods. 1 zákona č. 128/2002 Z. z. o štátnej kontrole vnútorného trhu vo veciach ochrany spotrebiteľa, v znení neskorších predpisov, v súlade s § 46 zákona č. 71/1967 Zb. o správnom konaní, v znení neskorších predpisov
rozhodol takto:
účastníkovi konania: DATART INTERNATIONAL, a.s., Pernerova 149/35, 186 00 Praha 8, Česká republika, IČO: 601 92 615, spisová značka: B 2253 vedená na Mestskom súde v Prahe
kontrola vykonaná dňa 26.05.2015 v prevádzke DATART INTERNATIONAL, a.s. – organizačná zložka, Zadunajská cesta 10, 851 01 Bratislava
pre porušenie povinnosti predávajúcim
vrátiť spotrebiteľovi bez zbytočného odkladu, najneskôr do 14 dní odo dňa doručenia oznámenia o odstúpení od zmluvy všetky platby, ktoré od neho prijal na základe zmluvy alebo v súvislosti s ňou, vrátane nákladov na dopravu, dodanie a poštovné a iných nákladov a poplatkov – pri výkone kontroly bolo zistené, že predávajúci nevrátil spotrebiteľovi p. G., ktorý odstúpil od zmluvy prostredníctvom e-mailu (odoslaného z e-mailovej adresy spotrebiteľa g.) dňa 12.09.2014 v súlade s § 7 ods. 5 zákona č. 102/2014 Z.z., t.j. pred začatím plynutia lehoty na odstúpenie od zmluvy v prípade zmluvy, ktorej predmetom je dodanie tovaru, všetky platby, ktoré od neho prijal na základe objednávky zo dňa 12.09.2014 (objednávka č. 14019251), najneskôr v lehote 14 dní odo dňa doručenia oznámenia o odstúpení od zmluvy. Predávajúci vrátil spotrebiteľovi cenu zaplatenú za tovar smartfón Xperia Z1 Compact až dňa 02.10.2014 odoslaním finančných prostriedkov vo výške 372,00 € spotrebiteľovi, čím došlo k porušeniu § 9 ods. 1 zákona č. 102/2014 Z. z. o ochrane spotrebiteľa pri predaji tovaru alebo poskytovaní služieb na základe zmluvy uzavretej na diaľku alebo zmluvy uzavretej mimo prevádzkových priestorov predávajúceho a o zmene a doplnení niektorých zákonov, v znení neskorších predpisov,
ukladá
podľa § 15 ods. 1 písm. a) a ods. 2 písm. a) cit. zákona pokutu vo výške 700,- €
(slovom: sedemsto eur).
Pokutu je účastník konania povinný zaplatiť do 30 dní od právoplatnosti tohto rozhodnutia priloženou poštovou poukážkou alebo príkazom na úhradu na účet: Štátna pokladnica, Bratislava, č. ú. SK57 8180 0000 0070 0006 5068, KS-379, VS-01820115
O d ô v o d n e n i e
Dňa 26.05.2015 vykonali inšpektori Slovenskej obchodnej inšpekcie kontrolu v prevádzke DATART INTERNATIONAL, a.s. – organizačná zložka, Zadunajská cesta 10, 851 01 Bratislava, zameranú na prešetrenie podnetu spotrebiteľa evidovaného pod č. 1596/2014 a na dodržiavanie zákona č. 102/2014 Z. z. o ochrane spotrebiteľa pri predaji tovaru alebo poskytovaní služieb na základe zmluvy uzavretej na diaľku alebo zmluvy uzavretej mimo prevádzkových priestorov predávajúceho a o zmene a doplnení niektorých zákonov, v znení neskorších predpisov (ďalej len „zákon o ochrane spotrebiteľa pri predaji tovaru na diaľku“), ktorej výsledok je popísaný v inšpekčnom zázname z kontroly zo dňa 26.05.2015.
Pri výkone kontroly bolo zistené, že predávajúci nevrátil spotrebiteľovi p. G., ktorý odstúpil od zmluvy prostredníctvom e-mailu (odoslaného z e-mailovej adresy spotrebiteľa g.) dňa 12.09.2014 v súlade s § 7 ods. 5 zákona č. 102/2014 Z.z., t.j. pred začatím plynutia lehoty na odstúpenie od zmluvy v prípade zmluvy, ktorej predmetom je dodanie tovaru, všetky platby, ktoré od neho prijal na základe objednávky zo dňa 12.09.2014 (objednávka č. 14019251), najneskôr v lehote 14 dní odo dňa doručenia oznámenia o odstúpení od zmluvy. Predávajúci vrátil spotrebiteľovi cenu zaplatenú za tovar smartfón Xperia Z1 Compact až dňa 02.10.2014 odoslaním finančných prostriedkov vo výške 372,00 € spotrebiteľovi.
Uvedeným konaním došlo k porušeniu § 9 ods. 1 zákona o ochrane spotrebiteľa pri predaji tovaru na diaľku, za ktoré zodpovedá účastník konania.
Na základe zisteného a preukázaného porušenia zákona bolo účastníkovi konania listom zo dňa 07.03.2016 zaslané oznámenie o začatí správneho konania, doručené dňa 09.03.2016.
V zmysle ust. § 33 ods. 2 zákona č. 71/1967 Zb. o správnom konaní, v znení neskorších predpisov, bola účastníkovi konania poskytnutá možnosť, aby sa pred vydaním rozhodnutia mohol vyjadriť k jeho podkladu i k spôsobu jeho zistenia, prípadne navrhnúť jeho doplnenie.
K oznámeniu o začatí správneho konania sa účastník konania vyjadril listom „začatie správne konania vyjadrenie“ zo dňa 11.03.2016 (ďalej len „vyjadrenie“) v ktorom uviedol, že dňa 26.05.2015 vykonali inšpektori Inšpektorátu SOI so sídlom v Bratislave pre Bratislavský kraj kontrolu na centrále spoločnosti DATART INTERNATIONAL, a.s. – organizačná zložka so sídlom Zadunajská cesta 10, Bratislava, ktorej predmetom bolo prešetrenie podnetu spotrebiteľa číslo 1596/2014. Spotrebiteľ uvádza, že si v danej prevádzkarni prostredníctvom eshopu zakúpil výrobok – smartfón Xperia Z1 Compact (D5503) lime pod kódom objednávky 14019251. Nakoľko bol spotrebiteľ predávajúcim informovaný, že na výrobok je čakacia doba cca 2 týždne, spotrebiteľ sa rozhodol odstúpiť od zmluvy a žiadal obratom vrátenie peňazí. Zo strany predávajúceho mu bolo písomne prostredníctvom emailu zo dňa 13.09.2014 oznámené, že finančné prostriedky mu budú vrátené späť na kartu do 15 pracovných dní. Do termínu podania podnetu spotrebiteľom neboli finančné prostriedky vrátené spotrebiteľovi a žiada o vykonanie kontroly u predmetného predávajúceho. Na základe oznámenia č.k. D/0182/01/2015 bolo pri výkone kontroly zistené, že došlo k porušeniu § 9 ods. 1 zákona o ochrane spotrebiteľa pri predaji tovaru na diaľku. V súvislosti so začatím správneho konania účastník konania v predmetnom vyjadrení uviedol, že procesy riešenia vrátenia finančných prostriedkov v prípade odstúpenia od zmluvy má nastavené správne. Žiaľ, v danom prípade prišlo k pochybeniu zlyhaním ľudského faktoru, kedy pracovník, ktorý so zákazníkom komunikoval, nesprávne vyhodnotil situáciu, čo malo za následok oneskorenie vrátenia finančných prostriedkov na kartu zákazníka. Po zistení pochybenia bol so zamestnancom vedený ústny pohovor a následne bol zamestnanec opätovne preškolený na správne dodržiavanie procesov predaja výrobkov prostredníctvom e-shopu. Účastníka konania vzniknutá situácia mrzí. Svojím konaním nechcel zákazníkovi uprieť zákonné nároky pri uplatnení práva na vrátenie finančných prostriedkov. V záujme spoločnosti DATART je mať čo najviac 100%-tne spokojných zákazníkov, poskytovať im čo najpresnejšie informácie a poskytovať služby v zmysle platnej legislatívy.
Inšpektorát Slovenskej obchodnej inšpekcie so sídlom v Bratislave pre Bratislavský kraj, ako príslušný orgán dozoru, preskúmal podkladový materiál v predmetnej veci v celom rozsahu a dospel k záveru, že protiprávny skutkový stav bol zo strany SOI spoľahlivo preukázaný.
K vyjadreniu účastníka konania orgán dozoru uvádza, že účastník konania svojím vyjadrením nespochybnil zistené protiprávne konanie, iba uviedol príčiny vzniku danej skutočnosti, ktoré však nie sú dôvodom neplnenia zákonom stanovenej povinnosti. Argumenty uvádzané účastníkom konania sú subjektívnou skutočnosťou, ktorá nezbavuje účastníka konania objektívnej zodpovednosti za porušenie zákona. V súlade s ustanovením § 9 ods. 1 zákona o ochrane spotrebiteľa pri predaji tovaru na diaľku bol účastník konania povinný vrátiť najneskôr do 14 dní odo dňa doručenia oznámenia o odstúpení od zmluvy spotrebiteľovi všetky platby, ktoré od neho prijal na základe zmluvy alebo v súvislosti s ňou, vrátane nákladov na dopravu, dodanie a poštovné a iných nákladov a poplatkov. Účastník konania spotrebiteľovi predmetné platby vrátil až dňa 02.10.2014, pričom posledný deň lehoty, v rámci ktorého bol účastník konania povinný vrátiť spotrebiteľovi uvedené platby pripadol na 26.06.2014. Z uvedeného vyplýva, že zo strany účastníka konania došlo k porušeniu povinnosti vrátiť spotrebiteľovi predmetné platby v maximálnej zákonom stanovenej štrnásť dňovej lehote odo dňa doručenia oznámenia o odstúpení od zmluvy. Ku skutočnosti, že účastník konania následne prijal interné opatrenia smerujúce k predchádzaniu porušovania predpisov na ochranu spotrebiteľov, nie je dôvodom, ktorý by ho zbavoval zodpovednosti za nedostatok uvedený vo výrokovej časti tohto rozhodnutia. V tejto súvislosti orgán dozoru poukazuje na znenie ustanovenia § 7 ods. 3 zákona č. 128/2002 Z. z. o štátnej kontrole vnútorného trhu vo veciach ochrany spotrebiteľa, v znení neskorších predpisov, v zmysle ktorého je kontrolovaná osoba povinná v určenej lehote odstrániť zistené nedostatky, ich príčiny alebo vykonať okamžité nevyhnutné opatrenia na ich odstránenie a podať o nich a o ich výsledkoch v určenej lehote správu. Táto skutočnosť však nie je relevantným podkladom pre zbavenie sa objektívnej zodpovednosti účastníka konania za protiprávny skutkový stav zistený v čase kontroly.
V zmysle § 9 ods. 1 zákona o ochrane spotrebiteľa pri predaji tovaru na diaľku je predávajúci povinný bez zbytočného odkladu, najneskôr do 14 dní odo dňa doručenia oznámenia o odstúpení od zmluvy vrátiť spotrebiteľovi všetky platby, ktoré od neho prijal na základe zmluvy alebo v súvislosti s ňou, vrátane nákladov na dopravu, dodanie a poštovné a iných nákladov a poplatkov.
Inšpektori SOI vykonávajú v obchodných prevádzkach kontroly za účelom zistenia, či predávajúci dodržiavajú povinnosti vyplývajúce im zo zákona č. 102/2014 Z. z. o ochrane spotrebiteľa pri predaji tovaru alebo poskytovaní služieb na základe zmluvy uzavretej na diaľku alebo zmluvy uzavretej mimo prevádzkových priestorov predávajúceho a o zmene a doplnení niektorých zákonov, v znení neskorších predpisov. Rozhodujúcim pre konštatovanie, či bol zákon dodržaný alebo porušený, je stav zistený v čase vykonaného šetrenia predmetného podnetu. Porušenie zákona má orgán dozoru, vzhľadom na platnú dikciu cit. zákona v zmysle § 15 ods. 1 písm. a) a ods. 2 písm. a) povinnosť sankcionovať pokutou od 300 do 16 500 eur.
Inšpektorát SOI so sídlom v Bratislave pre Bratislavský kraj ako príslušný správny orgán preskúmal podkladový materiál v celom rozsahu a dospel k záveru, že protiprávny skutkový stav bol v danom prípade spoľahlivo preukázaný. Pri hodnotení dôkazov správny orgán vychádzal najmä zo skutkového stavu zisteného pri kontrole a zaznamenaného v inšpekčnom zázname z kontroly zo dňa 26.05.2015.
Pri určení výšky pokuty sa prihliada na závažnosť, spôsob, čas trvania a následky protiprávneho konania a na rozsah a mieru hroziacej alebo spôsobenej ujmy. V zmysle § 15 ods. 5 zákon o ochrane spotrebiteľa pri predaji tovaru na diaľku orgán dozoru pri určení výšky pokuty prihliadol najmä na závažnosť zisteného protiprávneho konania a následky protiprávneho konania. V prípade nedodržania maximálnej zákonom stanovenej lehoty na vrátenie všetkých platieb, tak ako to stanovuje § 9 ods. 1 zákona o ochrane spotrebiteľa pri predaji tovaru na diaľku, dochádza k neoprávnenému zadržiavaniu finančných prostriedkov spotrebiteľa, ktoré spotrebiteľ vynaložil na kúpu tovaru a tým aj k zásahu do jeho ekonomických záujmov. Súčasne orgán dozoru prihliadol na dĺžku trvania protiprávneho stavu, a to na obdobie od uplynutia 14-dňovej lehoty, v priebehu ktorej bol účastník konania povinný spotrebiteľovi vrátiť uhradenú kúpnu cenu až do času, kedy boli spotrebiteľovi predmetné platby vrátené. Z hľadiska posudzovania miery zavinenia orgán dozoru pri určovaní výšky pokuty prihliadol na skutočnosť, že účastník konania ako predávajúci je povinný dodržiavať všetky zákonom stanovené podmienky predaja výrobkov na základe zmluvy uzatvorenej na diaľku, za dodržiavanie ktorých zodpovedá objektívne, tzn. bez ohľadu na akékoľvek okolnosti, ktoré zistené porušenie povinnosti spôsobili. Po zvážení a vyhodnotení uvedených skutočností považuje orgán dozoru postih, uložený na základe správnej úvahy vo výške stanovenej vo výroku tohto rozhodnutia, za primeraný. Z uvedených dôvodov bolo rozhodnuté tak, ako je uvedené vo výroku tohto rozhodnutia.
Poučenie:
Proti tomuto rozhodnutiu je prípustné odvolanie, ktoré možno podať do 15 dní odo dňa doručenia, prostredníctvom Inšpektorátu SOI so sídlom v Bratislave pre Bratislavský kraj, Ústrednému Inšpektorátu SOI so sídlom v Bratislave. V prípade, že uložená pokuta nebude v stanovenej lehote zaplatená ani podané odvolanie, bude jej plnenie vymáhané v zmysle zákona. Rozhodnutie je preskúmateľné súdom po vyčerpaní riadnych opravných prostriedkov.
Slovenská obchodná inšpekcia
Inšpektorát Slovenskej obchodnej inšpekcie so sídlom v Bratislave pre Bratislavský kraj, Prievozská 32, P. O. BOX č. 5, 820 07 Bratislava 27
číslo: ET/0184/01/2015 dátum: 31.03.2016
Inšpektorát Slovenskej obchodnej inšpekcie so sídlom v Bratislave pre Bratislavský kraj, ako príslušný správny orgán, podľa § 3 ods. 4, § 4 ods. 1 a ods. 2 písm. h) zákona č. 128/2002 Z. z. o štátnej kontrole vnútorného trhu vo veciach ochrany spotrebiteľa, v znení neskorších predpisov a § 32 zákona č. 657/2004 Z. z. o tepelnej energetike, v znení neskorších predpisov v nadväznosti na § 88 ods. 1 písm. c) v spojení s § 96a ods. 1 zákona č. 251/2012 Z. z. o energetike a o zmene a doplnení niektorých zákonov, v znení neskorších predpisov, v súlade s § 46 zákona č. 71/1967 Zb. o správnom konaní, v znení neskorších predpisov,
rozhodol takto:
účastníkovi konania: Lexus s. r. o., Pekná cesta 15, 831 52 Bratislava, IČO: 45 541 345,
kontrola vykonaná dňa 24.06.2015 a dňa 10.07.2015 na Inšpektoráte Slovenskej obchodnej inšpekcie so sídlom v Bratislave pre Bratislavský kraj,
pre porušenie povinnosti dodávateľa
merať množstvo dodaného tepla určeným meradlom spotreby tepla na každom dohodnutom odbernom mieste – pri výkone kontroly bolo zistené, že účastník konania ako dodávateľ v období od 01.01.2013 do 05.10.2014 nemeral množstvo dodaného tepla určeným meradlom spotreby tepla na dohodnutom odbernom mieste – zaústenie horúcovodného potrubia vo vlastníctve dodávateľa tepla do horúcovodného potrubia vo vlastníctve odberateľa tepla, umiestneného v areáli bioplynovej stanice, BPS Ožďany 1, v obci Ožďany, okres Rimavská Sobota, ktorá je vo vlastníctve dodávateľa tepla (Článok 4 bod 4.1 písm. a) Zmluvy o dodávke a odbere tepla zo dňa 10.10.2012 uzavretej medzi spoločnosťou P. (od 03.01.2013 sídlo Z. ako odberateľom tepla a účastníkom konania ako dodávateľom tepla), čím došlo k porušeniu
§ 18 ods. 1 písm. a) zákona č. 657/2004 Z. z. o tepelnej energetike,
ukladá
podľa § 35 ods. 1 písm. b) cit. zákona, v znení účinnom v čase porušenia, pokutu
vo výške 1650,-€ , (slovom jedentisícšesťstopäťdesiat eur).
Pokutu je účastník konania povinný zaplatiť do 30 dní od právoplatnosti tohto rozhodnutia priloženou poštovou poukážkou alebo príkazom na úhradu na účet: Štátna pokladnica, Bratislava, č. ú. SK57 8180 0000 0070 0006 5068, KS-379, VS-01840115.
O d ô v o d n e n i e
V súvislosti s prešetrením podnetu Úradu pre reguláciu sieťových odvetví, evidovaného pod číslom E 118/2015, vykonali dňa 24.06.2015 a dňa 10.07.2015 inšpektori Slovenskej obchodnej inšpekcie (ďalej len „SOI“) na Inšpektoráte SOI so sídlom v Bratislave pre Bratislavský kraj kontrolu účastníka konania - spoločnosti Lexus s. r. o., Pekná cesta 15, 831 52 Bratislava zameranú na dodržiavanie ustanovení zákona č. 250/2007 Z.z. o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení neskorších predpisov, na dodržiavanie ustanovení zákona č. 251/2012 Z.z. o energetike a o zmene a doplnení niektorých zákonov a na dodržiavanie ustanovení zákona č. 657/2004 Z.z. o tepelnej energetike v znení neskorších predpisov (ďalej len „zákon č. 657/2004 Z. z. o tepelnej energetike“). Výsledok vykonanej kontroly je zaznamenaný v Zázname z vykonanej kontroly zo dňa 24.06.2015 a v Protokole z vykonanej kontroly zo dňa 10.07.2015.
Pri výkone kontroly bolo zistené, že účastník konania ako dodávateľ v období od 01.01.2013 do 05.10.2014 nemeral množstvo dodaného tepla určeným meradlom spotreby tepla na dohodnutom odbernom mieste – zaústenie horúcovodného potrubia vo vlastníctve dodávateľa tepla do horúcovodného potrubia vo vlastníctve odberateľa tepla, umiestneného v areáli bioplynovej stanice, BPS Ožďany 1, v obci Ožďany, okres Rimavská Sobota, ktorá je vo vlastníctve dodávateľa tepla (Článok 4 bod 4.1 písm. a) Zmluvy o dodávke a odbere tepla zo dňa 10.10.2012 uzavretej medzi spoločnosťou Pollenza s.r.o., Suchovská 12, Trnava (od 03.01.2013 sídlo Zadunajská cesta 6, Bratislava), IČO: 47 242 213 ako odberateľom tepla a kontrolovaným subjektom ako dodávateľom tepla).
Uvedeným konaním došlo k porušeniu ustanovenia § 18 ods. 1 písm. a) zákona č. 657/2004 Z. z. o tepelnej energetike, v znení účinnom v čase porušenia, za ktoré zodpovedá účastník konania.
Na základe zisteného a preukázaného porušenia zákona o tepelnej energetike bolo účastníkovi konania listom zo dňa 02.03.2016 zaslané oznámenie o začatí správneho konania, doručené dňa 04.03.2016.
V zmysle ust. § 33 ods. 2 zákona č. 71/1967 Zb. o správnom konaní, v znení neskorších predpisov, bola účastníkovi konania poskytnutá možnosť, aby sa pred vydaním rozhodnutia mohol vyjadriť k jeho podkladu i k spôsobu jeho zistenia, prípadne navrhnúť jeho doplnenie.
K oznámeniu o začatí správneho konania sa účastník konania v lehote stanovenej správnym orgánom nevyjadril. Do Záznamu z vykonanej kontroly zo dňa 24.06.2015 osoba prítomná pri výkone kontroly p. O. – splnomocnenec účastníka konania uviedol, že súhlasí so záznamom. Do Protokolu z vykonanej kontroly zo dňa 10.07.2015 osoba prítomná pri výkone kontroly p. O. – splnomocnenec účastníka konania uviedol len, že obsah protokolu berie na vedomie, oboznámi štatutárny orgán o výsledku. K uvedenému správny orgán uvádza, že účastník konania zistený protiprávny skutkový stav žiadnym relevantným spôsobom nespochybnil.
Inšpektorát Slovenskej obchodnej inšpekcie so sídlom v Bratislave pre Bratislavský kraj, ako príslušný správny orgán, preskúmal podkladový materiál v predmetnej veci v celom rozsahu a dospel k záveru, že protiprávny skutkový stav bol zo strany SOI spoľahlivo preukázaný.
V zmysle § 18 ods. 1 písm. a) zákona č. 657/2004 Z. z. o tepelnej energetike, v znení účinnom v čase porušenia, dodávateľ je povinný merať množstvo dodaného tepla určeným meradlom spotreby tepla na každom dohodnutom odbernom mieste; ak dodávateľ rozpočítava teplo konečnému spotrebiteľovi, merať množstvo dodaného tepla určeným meradlom na mieste, ktoré pre rozpočítavanie slúži ako odberné miesto.
Po preskúmaní celej veci je správny orgán toho názoru, že skutkový stav bol náležite zistený a preukázaný, a preto bolo rozhodnuté tak, ako je uvedené vo výrokovej časti tohto rozhodnutia.
Inšpektorát SOI so sídlom v Bratislave pre Bratislavský kraj ako príslušný správny orgán preskúmal podkladový materiál v celom rozsahu a dospel k záveru, že protiprávny skutkový stav bol v danom prípade spoľahlivo preukázaný. Pri hodnotení dôkazov správny orgán vychádzal najmä zo skutkového stavu zisteného pri kontrole a zaznamenaného v Zázname z vykonanej kontroly zo dňa 24.06.2015 a v Protokole z vykonanej kontroly zo dňa 10.07.2015.
V zmysle § 35 ods. 1 písm. b) zákona č. 657/2004 Z. z. o tepelnej energetike, v znení účinnom v čase porušenia, Inšpekcia uloží pokutu od 1 650 eur do 16 500 eur za porušenie ustanovenia § 18 ods. 1.
Pri určení výšky pokuty bolo v zmysle § 35 ods. 2 zákona o tepelnej energetike prihliadnuté najmä na závažnosť, spôsob, čas trvania, mieru zavinenia a možné následky porušenia povinností. Pri určovaní výšky pokuty správny orgán prihliadol na skutočnosť, že účastník konania ako dodávateľ v období od 01.01.2013 do 05.10.2014 nemeral množstvo dodaného tepla určeným meradlom spotreby tepla na dohodnutom odbernom mieste. Nezabezpečením inštalácie určeného meradla na meranie množstva dodaného tepla tak dochádza k priamemu ohrozeniu ekonomických záujmov odberateľa tepla, nakoľko skutočnosť, že dodávateľ tepla nemeral množstvo dodaného tepla určeným meradlom spotreby tepla, sa môže negatívne prejaviť vo vyúčtovaní nákladov za dodávku množstva dodaného tepla za príslušné obdobie. Uvedené konanie účastníka konania tak spôsobilo nemožnosť získať skutočné a pravdivé údaje o množstve dodaného tepla. Následkom uvedeného konania účastník konania fakturoval množstvo dodaného tepla odberateľovi tepla, ktoré reálne nezohľadňovalo skutočné množstvo dodaného tepla tak, ako by tomu bolo v prípade mesačne vykonaných odpočtov určeného meradla spotreby tepla na dohodnutom odbernom mieste. Správny orgán uvádza, že účastník konania je profesionálom v danej oblasti a z uvedeného dôvodu je od neho potrebné očakávať, že svoju činnosť bude vykonávať v súlade s odbornou starostlivosťou a príslušnými právnymi predpismi. Správny orgán má za to, že uložená pokuta v danom prípade je s prihliadnutím na zákonom stanovené medze pokutou primeranou a zároveň pokutou zodpovedajúcou zistenému protiprávnemu stavu a charakteru porušenia zákona. Z hľadiska posudzovania miery zavinenia vzal správny orgán pri určovaní výšky pokuty v úvahu, že účastník konania ako dodávateľ je povinný dodržiavať všetky zákonom stanovené podmienky poskytovania služieb, pričom za ich dodržiavanie zodpovedá objektívne, teda bez ohľadu na akékoľvek okolnosti, ktoré spôsobili ich porušenie. Orgán dozoru pri určovaní výšky pokuty prihliadol i na skutočnosť, že určené meradlo na meranie množstva spotrebovaného tepla do predmetného odberného miesta bolo namontované spoločnosťou E. dňa 06.10.2014 (Protokol o montáži merača tepla číslo: 010/2014), t.j. ešte pred vykonaním kontroly zo strany Slovenskej obchodnej inšpekcie. Po zvážení a vyhodnotení uvedených skutočností považuje správny orgán postih uložený na základe správnej úvahy v minimálnej výške, za primeraný. Z uvedených dôvodov bolo rozhodnuté tak, ako je uvedené vo výroku tohto rozhodnutia.
Poučenie:
Proti tomuto rozhodnutiu je prípustné odvolanie, ktoré možno podať do 15 dní odo dňa doručenia, prostredníctvom Inšpektorátu SOI so sídlom Bratislave pre Bratislavský kraj, Ústrednému Inšpektorátu SOI so sídlom v Bratislave. V prípade, že uložená pokuta nebude v stanovenej lehote zaplatená ani podané odvolanie, bude jej plnenie vymáhané v zmysle zákona. Rozhodnutie je preskúmateľné súdom po vyčerpaní riadnych opravných prostriedkov.
Slovenská obchodná inšpekcia
Inšpektorát Slovenskej obchodnej inšpekcie so sídlom v Bratislave pre Bratislavský kraj, Prievozská 32, P. O. BOX č. 5, 820 07 Bratislava 27
číslo: P/0270/01/2015 dátum: 31.03.2016
Inšpektorát Slovenskej obchodnej inšpekcie so sídlom v Bratislave pre Bratislavský kraj, ako príslušný orgán dozoru, podľa § 3 ods. 4, § 4 ods. 1 a ods. 2 písm. h) zákona č. 128/2002 Z. z. o štátnej kontrole vnútorného trhu vo veciach ochrany spotrebiteľa, v znení neskorších predpisov, v súlade s § 46 zákona č. 71/1967 Zb. o správnom konaní, v znení neskorších predpisov,
rozhodol takto:
účastníkovi konania: Váš správca spol. s r.o., Furdekova 4, 851 03 Bratislava,
IČO: 35 846 925,
kontrola vykonaná dňa 20.04.2015 a 12.05.2015 a v dňoch 02.07.2015 až 12.08.2015 inšpektormi Inšpektorátu Slovenskej obchodnej inšpekcie v Banskej Bystrici pre Banskobystrický kraj v sídle účastníka konania,
pre porušenie povinnosti predávajúcim
vybaviť reklamácie spotrebiteľov v zákonom stanovenej 30-dňovej lehote od ich uplatnenia – pri výkone kontroly dňa 20.04.2015 a 12.05.2015 a na základe predložených dokladov bolo zistené, že účastník konania ako správca nevybavil:
reklamáciu spotrebiteľa p. JUDr. P. (podnet č. 6857/2/2013), týkajúcu sa bytu Šustekova 45, Bratislava, uplatnenú dňa 24.06.2013 elektronickou poštou zaslanou na e-mailovú adresu k. (list zo dňa 14.06.2013 označený ako „Reklamácia vyúčtovania služieb spojených s užívaním priestoru č. 547045710 za rok 2012“) s následnou urgenciou listom zo dňa 31.07.2013 doporučenou poštou (zásielka prevzatá účastníkom konania ako správcom dňa 05.08.2013), zameranú na nedostatky služby – Vyúčtovanie služieb spojených s užívaním priestoru za rok 2012, najneskôr do 30 dní odo dňa jej uplatnenia,
reklamáciu spotrebiteľa p. Mgr. S. (podnet č. 5820/2/2014), týkajúcu sa bytov Továrenská 6, Bratislava, uplatnenú dňa 11.06.2014 elektronickou poštou odoslanou z e-mailovej adresy s. a dňa 13.06.2014 elektronickou poštou odoslanou z e-mailovej adresy m. na adresu a., zameranú na nedostatky služby – Vyúčtovanie nákladov spojených s užívaním priestoru za rok 2013, najneskôr do 30 dní odo dňa jej uplatnenia,
reklamáciu spotrebiteľky p. M. (podnet č. 4074/2/2013), uplatnenú listom zo dňa 03.06.2013, označeným ako „Vyúčtovanie služieb spojených s užívaním priestoru za rok 2012-reklamácia“, doručeným účastníkovi konania ako správcovi dňa 07.06.2013, zameranú na nedostatky služby – Vyúčtovanie služieb spojených s užívaním priestoru za rok 2012, najneskôr do 30 dní odo dňa jej uplatnenia,
reklamáciu spotrebiteľa p. Ing. R. (podnet č. 5841/2/2013), uplatnenú doporučeným listom zo dňa 21.08.2013, označeným ako „Reklamácia vyúčtovania za služby spojené s užívaním bytu (Furdekova 6,BA,Byt-15A)“, doručeným účastníkovi konania ako správcovi dňa 23.08.2013, zameranú na nedostatky služby – Vyúčtovanie služieb spojených s užívaním priestoru za rok 2012, najneskôr do 30 dní odo dňa jej uplatnenia,
reklamáciu spotrebiteľky p. JUDr. M. (podnet č. 6405/2/2013), uplatnenú dňa 28.06.2013 elektronickou poštou odoslanou z e-mailovej adresy judr.k. na adresu a. (urgencia dňa 04.07.2013), zameranú na nedostatky služby – Vyúčtovanie (garáže) za rok 2012, najneskôr do 30 dní odo dňa jej uplatnenia,
čím došlo k porušeniu
|